***Kedves Diákok!***

***Az alábbiakban a Debreceni Csokonai Vitéz Mihály Gimnázium által meghirdetett német levelezős verseny 1. fordulójának feladatait olvashatjátok. A következő feladatokat azoknak a tanulóknak szántuk, akik még nem tanultak németül, de érdekli őket ez a nyelv, és részt szeretnének venni a levelezős versenyünkön. Aki ügyesen szerepel a három forduló alapján, 50 pontot kap a szóbeli felvételi vizsgán, ha a német-magyar két tanítási nyelvű tagozatunkra jelentkezik. Az alábbiakban három feladatot találtok, válaszoljátok meg a kérdéseket, majd küldjétek vissza nekünk a következő email-címre: valastyanneszigetiandrea@csokonai-debr.edu.hu. Beküldési határidő: 2024. november 15. Jó munkát kívánunk Nektek!***

**I. Kvíz a német nyelvű országokról**

**Jelöld a négy válasz közül az egyetlen helyeset!**

**1. Melyik svájci város található legdélebbre az alábbiak közül?**

A. Genf

B. Bern

C. Luzern

D. Zürich

**2. Melyik ország fővárosában található az UNO-City, az ENSZ egyik székhelye?**

A. Németország

B. Ausztria

C. Svájc

D. Liechtenstein

**3. Németország újraegyesítésének hányadik évfordulóját ünneplik 2024-ben?**

A. 36

B. 35

C. 34

D. 30

**4. Hány hivatalos nyelve van Svájcnak?**

A. 1

B. 2

C. 3

D. 4

**5. Melyik találmány fűződik német feltaláló nevéhez?**

A. dízelmotor

B. villanykörte

C. gyufa

D. golyóstoll

**6. Melyik NEM osztrák nevezetesség?**

A. Hohensalzburg vára

B. Schönnbrunni Palota

C. Neuschwanstein kastély

D. Melki apátság

**7. Kinek az élete és munkássága kötődött Wittenberg városához?**

A. Ulrich Zwingli

B. Johannes Calvin

C. Martin Luther

D. Philipp Melanchthon

**8. „Faust”, „Az ifjú Werther szenvedései”, „Wilhelm Meister vándorévei”, „Utazás Itáliában” - melyik szerző tollából származnak az említett művek?**

A. Friedrich Schiller

B. Bertolt Brecht

C. Johann Gottfried Herder

D. Johann Wolfgang von Goethe

**9. Ki élt legkorábban az alábbiak közül?**

A. Adolf Hitler

B. Helmut Kohl

C. Otto von Bismarck

D. Olaf Scholz

**10. Évente egyszer „legendás hegyi tüzek” világítják meg a Zugspitze hegycsúcsát. Mihez köthető a szokás?**

A. advent

B. nyári napforduló

C. húsvét

D. téli napforduló

**11. Az ünnepnapok melyik sorrendje helyes?**

A. pünkösd vasárnap – nagypéntek – hamvazószerda – háromkirályok ünnepe

B. háromkirályok ünnepe – hamvazószerda – nagypéntek – pünkösd vasárnap

C. hamvazó szerda – pünkösd vasárnap – háromkirályok ünnepe – nagypéntek

D. háromkirályok ünnepe –– hamvazószerda – pünkösd vasárnap – nagypéntek

**12. Melyik város nem tartományi székhely?**

A. Düsseldorf

B. Frankfurt

C. Erfurt

D. Kiel

**13. Miről híres a svájci Schaffhausen városa?**

A. vízesés

B. csokoládémúzeum

C. makettpark

D. állatkert

**13+1. Melyik város két betűjét tartalmazza a HARIBO mozaikszó?**

A. Bochum

B. Hamburg

C. Hannover

D. Bonn

**II. Mutass be egy általad szabadon választott német, osztrák vagy svájci híres embert (lehet tudós, író, költő, művész, sportoló, politikus), választásodat indokold is. Bátran készíthetsz prezentációt hozzá, de ez nem követelmény, nyugodtan írhatsz egy összefüggő szöveget is.**

**III. Válassz ki egy németországi tartományt, ami különösen tetszik neked, vagy már jártál ott, és mutasd be a jellegzetességeit, nevezetességeit! Készíthetsz prezentációt is, ezt rád bízzuk!**